Кметът на Севлиево Йордан Стойков поздрави спортисти, победители в републикански първенства | Gabrovo News
Кметът на Общината Йордан Стойков се срещна със спортисти и техните треньори от севлиевските спортни клубовете, завоювали златни медали от Републикански първенства и Международни турнири през 2011 година, съобщават от местната администрация.На срещата присъстваха още председателят на Общински съвет Христофор Лалев, председателят на постоянната комисия по младежки дейности и спорт към ОбС Мирослав Марков и зам.-кметът Ценка Йонкова.Всеки от медалистите получи от кмета настолен часовник и поздравителен адрес. „По неповторим начин – с дух, борбеност и присъствие, Вие защитихте с чест спортната слава на града ни и станахте прекрасен пример за всички млади спортисти от Севлиево.Пожелавам Ви здраве и много нови постижения в спортната кариера”, се казва в адрес.
Ето постиженията на спортистите
ИНДИВДУАЛНИ ПОБЕДИТЕЛИ:
СК по борба „Дан Колов” – треньор Димо Панчев
1.Даяна Иванова – І-во място и златен медал – момичета, кат. 30 кг, Държавен личен отборен шампионат .
2.Цветомира Стефанова – І-во място и златен медал – момичета, кат. 57 кг, Държавен личен отборен шампионат.
3.Адил Челеби – І-во място и златен медал – деца, кат. 73 кг, Държавен личен отборен шампионат.
СК по джудо и самбо „Раковски” – треньор Ивайло Досев
1.Мерал Джихан Зибирова – І-во място и златен медал на Държавно първенство по самбо, момичета, кат. 26 кг.
2.Раймял Джихан Зибирова – І-во място и златен медал на Държавно първенство по самбо, момичета, кат. 32 кг; І-во място и златен медал на Държавен шампионат по джудо , момичета, кат. 32 кг.
3.Николай Станимиров Николов – І-во място и златен медал на Държавен шампионат по джудо, момчета, кат. 27 кг.
СК по карате „Киокушин” – треньор сенсей Тихомир Тотев
1.Кристияна Лалева – І-во място и златен медал – момичета до 14 год., кат. 39 кг, Международен открит шампионат „Швейцария – Ореn” – Станс.
2.Станислав Савов – І-во място и златен медал – момчета до 12 год., кат. 39 кг, Международен открит шампионат „Швейцария – Ореn” – Станс.
„Сдружение спортен киокушин карате клуб”Будо”- треньор Борислав Михов
1. Тодор Тодоров – І-во място и златен медал на Държавно първенство по киокушинкан за 2011г., категория 65 кг, юноши.
СК по мотоциклетизъм
1. Хакан Халми – І -во място и златен медал в І кръг на
Републиканското първенство по мотокрос – 65 куб.см;
ІІ-ро място Супермото – Източно европейско първенство.
СК по моделизъм” Икар`2010” – ръководител Стефан Христов
1. Николай Петров – І-во място и златен медал на кръг от Световната купа по ракетомоделизъм; І-во място и златен медал на републиканско състезание.
ОТБОРИ ПОБЕДИТЕЛИ:
1.Отбор момичета V – VІІ клас от ОУ „Стефан Пешев” с директор Николай Захариев и учител Цветан Друмев
І-во място и златен медал по бадминтон на Ученически игри 2010/2011 г.
2.Отбор момичета от СК по борба „Дан Колов” – треньор Димо Панчев
І-во място и златен медал, Държавен личен отборен шампионат
Подобни теми:акцентЙордан СтойковнаградиСевлиевоспортисти
Седмокласниците са на изпит по математика
Забраняват стикерите за каско върху колите